# Opplegg: Jesus og Sakkeus

Utviklet i samarbeid mellom Elverhøy, Tromsø og Grønnåsen menigheter

Luk 19 1-10
19Han kom inn i Jeriko og dro gjennom byen. **2** Der var det en mann som het Sakkeus. Han var overtoller og svært rik. 3 Han ville gjerne se hvem Jesus var, men han kunne ikke komme til for folkemengden, for han var liten av vekst. **4** Da løp han i forveien og klatret opp i et morbærtre for å få se ham på et sted hvor han måtte komme forbi. 5 Og da Jesus kom dit, så han opp og sa til ham: «Sakkeus, skynd deg og kom ned! For i dag må jeg ta inn hos deg.» 6 Han skyndte seg da ned og tok imot ham med glede. **7** Men alle som så det, murret og sa: «Han har tatt inn hos en syndig mann.» **8** Men Sakkeus sto fram og sa til Herren: «Herre, halvparten av alt jeg eier, gir jeg til de fattige, og har jeg presset penger av noen, skal de få firedobbelt igjen.» 9 Da sa Jesus til ham: «I dag er frelse kommet til dette huset, for også han er en Abrahams sønn.**10** For Menneskesønnen er kommet for å lete etter de bortkomne og berge dem.»

**Les teksten sammen.**

Spørsmål til samtale:

1. Hvem var Sakkeus? (veldig rik, liten, ikke populær – toller= uærlig)
2. Tror du Sakkeus var en lykkelig mann? ( Liten, ikke mange venner)
3. Jesus stopper opp og snakker med Sakkeus. Hva tror du Sakkeus tenkte og følte da? (glede, spenning, nervøs…)
4. Hvorfor tror du Jesus inviterte seg selv hjem til Sakkeus?( Jesus har tid til alle)
5. Sakkeus gjemte seg i morbertreet. Har du noen gang gjemt deg?
6. Hvorfor har vi behov for å gjemme oss?
7. Er det alltid like lurt å gjemme seg om man vet man har gjort noe dumt eller holder noe tilbake?
8. Trenger vi å gjemme oss for Jesus?
9. Hvorfor tror du Sakkeus vil gi det firedobbelte tilbake?

**Praktiske oppgaver i gruppene. Gruppa di kan velge seg en oppgave (eller to om det blir tid)**

1. Mal et stort bilde som illustrasjon til teksten vi leste om Sakkeus i Morbærtreet
2. Skriv en rapp om Sakkeus og Jesus
3. Skriv et brev som Sakkeus vil sende til sin far etter at han har opplevd å ha Jesus på besøk
4. Dramatiser teksten
5. Dramatiser det du tror hendte inne hos Sakkeus da Jesus var på besøk.
6. Lag minst 5 stillbilder som forteller teksten (kostymer o.l)